Gustaf Estlander

Gustaf Axel Estlander (født 18. september 1876 i Helsingfors, død 1. desember 1930 i Stockholm) var en finsk, senere svensk, arkitekt, båtkonstruktør og skøyteløper. Som skøyteløper representerte han Storfyrstedømmet Finland.

Estlander vant EM på skøyter, allround i 1898. Han ble nest beste løper i EM i 1897 og 1899, og nest beste løper i VM på skøyter, allround i 1896 og tredje beste løper i VM i 1898, men fikk ikke medaljer da det i perioden 1891–1907 bare ble delt ut medalje til mesteren.

Han er i Finland og Sverige mest kjent som arkitekt og båtkonstruktør, og han drev det tyske verftet Papst-Verft mellom 1918 og 1923. Omtrent 300 konstruksjonstegninger av Estlanders båter oppbevares i Sjöhistoriska museet i Stockholm. Estlander ble i 1927 svensk statsborger.

 Familie 
Gustaf Estlander var yngre bror til jurist, professor, riksdagsmann og OL-seiler Ernst Estlander og deres far var Jakob August Estlander, som var professor i kirurgi og statsråd. Besøkt 7. desember 2014.

 Referanser 

 Eksterne lenker 



Kategori:Finske arkitekter
Kategori:Svenske arkitekter
Kategori:Finske seilere
Kategori:Finske skøyteløpere
Kategori:Europamestere i skøytesport
Kategori:Deltakere for Finland under Sommer-OL 1912
Kategori:Seilere under Sommer-OL 1912
Kategori:Personer fra Helsingfors
Kategori:Artikler i skøytesportprosjektet